Vredendal se geskiedenis - My Matzikama | My Matzikama
Vredendal is een van die jongste en dus ook modernste dorpe in die Noordweste en ook een van die snel groeiendste.
Vredendal se munisipale raad het in 1972 'n wapen by die Buro vir Heraldiek geregistreer : Ingeboe kepersgewys verdeel van rooi en silwer, in die skildhoof twee gousblomme van goud en in die skildvoet 'n aansiende olifantskop van natuurlike kleur. Die helmteken was 'n wit duif met 'n takkie in sy bek, en die wapenspreuk was Prosperitas per pacem. Die wapen is deur dr. Cornelis Pama ontwerp.
Die gemeente is op 13 November 1933 onder die naam Olifantsrivier met 1 000 lede van Vanrhynsdorp afgestig. Die gemeente het aanvanklik swaargekry omdat die nedersetters van die skema noustrop getrek het. Dienste op Vredendal is eers in 'n klein skoolgeboutjie gehou. Vir Nagmaaldienste moes die kerkgangers in die oopte onder 'n bloekombos byeenkom. Die eerste predikant was ds. P.F. Greyling. Die gedeelte van die gemeente wat aanvanklik as Neersetting bekend gestaan het, is in 1937 as Lutzville afgestig. In 1940 besluit die Sinode om die naam van die gemeente Olifantsrivier na Vredendal te verander. Die huidige kerkgebou is op 23 September 1950 ingewy, sonder skuld. Die NG gemeente Klawer het in 1949 hoofsaaklik van die NG gemeente Vanrhynsdorp afgestig, buiten 10 huisgesinne wat van Vredendal weggesny en by Klawer gevoeg is. Vredendal-Wes is in 1974 afgestig en vandag het die twee gemeentes saam meer as 2 500 doop- en belydende lidmate.
Volgens die Wes-Kaapse onderwysdepartement se soekgerief Find-a-School het Vredendal in 2016 sewe skole gehad. Twee was preprimêre skole, drie laerskole (Vergenoeg RK Primêre Skool, Vredendal-Noord Primêre Skool en die Laerskool Vredendal) en twee hoërskole (Vredendal Sekondêre Skool en die Hoërskool Vredendal). Van die laerskole het Vergenoeg 876 leerders van gr. R tot 7 gehad, Vredendal-Noord 1 091 in dieselfde grade en Vredendal 573. Vredendal Sekondêr het 1 059 leerders gehad en die Hoërskool Vredendal 468.
NG Kerk Klawer hou basaar
Op Saterdag, 6 Mei, gaan die gemeente van die NG Kerk op Klawer lekker basaar hou. Die dag se...
Old Mutual gholfdag 'n reuse-sukses
Die afgelope naweek se gholfdag op Lutzville se gholfbaan was 'n absolute sukses. Old Mutual het hierdie sportdag geborg...
Daar is niks so lekker soos 'n vars tuisgemaakte brood. Jy kan gerus hierdie heerlike rosyntjiebroodresep probeer. Die resep...
Namakwaland het 44 reptielspesies waarvan die Namakwadwergadder onder die mees bedreigde is van almal. Die Namakwadwergadder is die wêreld...